|  |  |  |  |
| --- | --- | --- | --- |
| **งานที่ให้บริการ** | การชำระภาษีป้าย | | |
| **หน่วยงานที่รับผิดชอบ** | กองคลัง | | |
|  | | | |
| **ขอบเขตการให้บริการ** | | | |
| **สถานที่/ช่องทางการให้บริการ** | | | **ระยะเวลาเปิดให้บริการ** |
| กองช่าง โทรศัพท์ : 075-389504  โทรสาร : 075-388977 | | | วันจันทร์ ถึง วันศุกร์  (ยกเว้นวันหยุดที่ทางราชการกำหนด)  ตั้งแต่เวลา 08.30-12.00 น. และ 13.00-16.30 น. |
|  | | |  |
| **หลักเกณฑ์ วิธีการ และเงื่อนไขในการยื่นคำขอ** | | | |
| ออกตามความในพระราชบัญญัติภาษีป้าย พ.ศ. ๒๕๒๒ ซึ่งแก้ไขเพิ่มเติม (ฉบับที่ 2) พ.ศ. ๒๕๔๓ โดยมีวัตถุประสงค์เพื่อให้เจ้าพนักงานท้องถิ่นได้ควบคุมดูแลให้ปฏิบัติหน้าที่ตามขั้นตอนและวิธีการที่กฎหมายกำหนด ตาม พ.ร.บ.ภาษีป้าย มาตรา ๖ ในพระราชบัญญัตินี้ “ป้าย” หมายความว่า ป้ายแสดงชื่อ ยี่ห้อหรือเครื่องหมายที่ใช้ในการประกอบการค้าหรือประกอบกิจการอื่นเพื่อหารายได้หรือโฆษณาการค้าหรือกิจการอื่นเพื่อหารายได้ ไม่ว่าจะได้แสดงหรือโฆษณาไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลัก จารึกหรือทำให้ปรากฏด้วยวิธีอื่น  **ผู้มีหน้าที่เสียภาษีป้าย** คือ เจ้าของป้าย หรือผู้ครอบครองป้ายในกรณีไม่มีผู้อื่นยื่นแบบแสดงรายการภาษีป้าย หรือเมื่อพนักงานเจ้าหน้าที่ไม่อาจหาตัวเจ้าของป้ายนั้นได้ ให้ถือว่าผู้ครอบครองป้ายนั้นเป็นผู้มีหน้าที่เสียภาษีป้ายนั้นได้ ให้ถือว่าผู้ครอบครองป้ายนั้นเป็นผู้มีหน้าที่เสียภาษีป้าย ถ้าไม่อาจหาตัวผู้ครอบครองป้ายนั้นได้ ให้ถือว่าเจ้าของหรือ ผู้ครอบครองอาคาร หรือที่ดินป้ายนั้นติดตั้ง หรือแสดงอยู่เป็นผู้มีหน้าที่เสียภาษีป้ายตามลำดับ | | | |
| **ขั้นตอนและระยะเวลาการให้บริการ** | | | |
| **ขั้นตอน**  1. ยื่นแบบประเมินภาษี ภ.ป.1 ภายในเดือนมีนาคม ทุกปี  2. ตรวจสอบเอกสาร แจ้งชื่อเจ้าของทรัพย์สิน/รับแบบ ภ.ป.1 พร้อมตรวจสอบความถูกต้อง (ระยะเวลา 1 นาที)  3.นำเสนอหัวหน้ากอง ตรวจสอบ ภ.ป.1 คำนวณภาษีเบื้องต้น (ระยะเวลา 1 นาที)  4. นำเสนอพนักงานเจ้าหน้าที่ ประเมินภาษี,แจ้งการประเมิน ภ.ป.3 (ระยะเวลา 1 นาที)  5.เจ้าหน้าที่ออกใบเสร็จรับเงินนำเสนอหัวหน้ากองคลัง ลงนามใบเสร็จ ภ.ป.7 (ระยะเวลา 1 นาที)  6. เจ้าหน้าที่จัดเก็บรายได้บันทึกทะเบียนคุมผู้ชำระภาษี (ผ.ท.5) (ระยะเวลา 1 นาที) | | **หน่วยงานผู้รับผิดชอบ**   * พนักงานเจ้าหน้าที่รับแบบ ภ.ป.1 * พนักงานเก็บภาษี * พนักงานประเมินภาษี * พนักงานเก็บภาษี * พนักงานเก็บภาษี | |
| **ระยะเวลา** | | | |
| * ผู้เป็นเจ้าของป้ายจะต้องยื่นแบบ ภ.ป.1 ภายในวันที่ 31 มีนาคม ของทุกปี * กรณีที่ติดตั้งป้ายใหม่ จะต้องยื่นแบบ ภ.ป.1 ภายใน 15 วัน นับแต่วันติดตั้งป้าย   **กำหนดเวลายื่นแบบแสดงรายการเพื่อเสียภาษีป้าย**  - เจ้าของป้ายยื่นแบบแสดงรายการภาษีป้าย (ภ.ป.1) ภายในเดือนมีนาคมของทุกปี  - ในกรณีที่ติดตั้งหรือแสดงป้ายภายหลังเดือนมีนาคมหรือติดตั้งหรือแสดงป้ายใหม่แทนป้ายเดิม หรือเปลี่ยนแปลงแก้ไขป้ายอันเป็นเหตุให้ต้องเสียภาษีป้ายเพิ่มขึ้น ให้เจ้าของป้ายยื่นแบบแสดงรายการภาษีป้ายภายใน **15** วัน นับแต่วันติดตั้งหรือแสดงป้าย หรือนับแต่วันเปลี่ยนแปลงแก้ไขแล้วแต่กรณี  **การชำระภาษี**  - ให้เจ้าของป้ายชำระภาษีป้ายภายใน 15 วัน นับแต่วันที่ได้รับแจ้งการประเมิน  - ป้ายที่เริ่มติดตั้ง หรือแสดงในปีแรกให้เสียภาษีป้าย ตั้งแต่วันที่ติดตั้ง จนถึงงวดสุดท้ายของปี (คิดภาษีป้ายเป็นรายงวด งวดละ 3 เดือน)  งวด 1 มกราคม – มีนาคม = 100 %  งวด 2 เมษายน – มิถุนายน = 75 %  งวด 3 กรกฎาคม – กันยายน = 50 %  งวด 4 ตุลาคม – ธันวาคม = 25 %  **เงินเพิ่ม**  - ไม่ยื่นแบบแสดงรายการภาษีป้ายภายในกำหนด ให้เสียเงินเพิ่มร้อยละ 10 ของค่าภาษี  - ยื่นแบบแสดงรายการภาษีป้ายไม่ถูกต้อง ทำให้จำนวนเงินที่จะต้องเสียภาษีป้ายลดน้อยลงให้เสียเงินเพิ่มร้อยละ 10 ของค่าภาษีป้ายที่ประเมินเพิ่มเติม  - ไม่ชำระภาษีป้ายภายในเวลาที่กำหนด ให้เสียเงินเพิ่มร้อยละ 2 ต่อเดือนของค่าภาษีป้าย | | | |

|  |
| --- |
|  |
| **รายการเอกสารหลักฐานประกอบ** |
| **เอกสารหรือหลักฐานที่ต้องใช้** |
| 1. สำเนาทะเบียนบ้าน บัตรประจำตัวประชาชน จำนวน 1 ฉบับ |
| 2. สำเนาหนังสือรับรองสำนักทะเบียนหุ้นส่วนบริษัท จำนวน 1 ฉบับ |
| 3. รายละเอียดเกี่ยวกับป้าย ทั้งลักษณะข้อความ ภาพขนาดรูปร่าง และรูปตัวของป้าย (ถ้ามี) จำนวน 1 ฉบับ |
| 4. สถานที่ติดตั้งหรือแสดงป้าย จำนวน 1 ฉบับ |
| 5. หนังสือมอบอำนาจพร้อมติดอากร (กรณีมอบอำนาจ) จำนวน 1 ฉบับ |

|  |  |
| --- | --- |
| **ค่าธรรมเนียม** | |
| **ค่าธรรมเนียมออกใบอนุญาต ดังนี้** |  |
| 1. ป้ายที่มีอักษรไทยล้วน คิดภาษี 500 ตร.ซม. ต่อ 3 บาท |  |
| 2 ป้ายที่มีอักษรไทยปนกับอักษรต่างประเทศหรือปนกับภาพและเครื่องหมาย คิดค่าภาษี 500 ตร.ซม ต่อ 20 บาท |  |
| 3 (ก) ป้ายที่ไม่มีอักษรไทย ไม่ว่าจะมีภาพและหรือ  เครื่องหมายใดๆ |  |
| (ข) ป้ายที่มีอักษรไทยทั้งหมด หรือบางส่วนอยู่  ใต้และหรืออยู่ต่ำกว่าอักษรต่างประเทศ คิดภาษี  500 ตร.ซม. ต่อ 40 บาท |  |
| **ป้ายเมื่อคำนวณพื้นที่จำนวนเงินภาษีไม่ถึงป้ายละ 200 ให้เสียภาษีป้ายละ 200 บาท** |  |
|  |  |